
ΠΕΡΙΕΧΟΜΕΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 
Τροποποίηση της 63273/3104/30.6.78 (ΦΕΚ 589/30.6.78 τ. Β ) 


Κοινής Απόφασης. 1 

Συγκρότηση Επιτροπής Ελληνικής Φαρμακοποιίας.2 

Παύση ισχύος απόφασης Α2γ/2212/84.3 


Τροποποίηση των Δίγ/οίκ. 32093/25.6.1986 (ΦΕΚ. 
534/30.7.1986 τ. Β). Δίγ/οίκ. 19099/25.4.1986 (ΦΕΚ. 
316/30.4.86 τ. Β) Δίγ/οίκ. 24407/20.5.1986, (ΦΕΚ. 
351/26.5.1986 τ. Β) Δίγ/οίκ. 44240/30.9.1986, (ΦΕΚ. 
668/7.10.1986 τ. Β) Δίγ/οίκ. 57799/22.12.1986 (ΦΕΚ. 
914/30.12.1986 τ.Β) και Δ1γ/11299/7.3.1986 (ΦΕΚ. 


96/11.3.1986 τ.Β) αποφάσεων.4 

Εφαρμογή της παραγράφου 3 του άρθρου 12 της Ελληνο-ελβε- 

τικής Σύμβασης κοινωνικής ασφάλειας.5 

Τροποποίηση της Δ1γ/54777/85/ 3.2.86 (ΦΕΚ. 68/24.2.1986 

τεύχος Β) απόφασης.6 

Συγκρότηση Β/θμιας Υγειονομικής Επιτροπής για την πιστο¬ 
ποίηση της Υγείας και Αρτιμέλειας των γιατρών του 

Ε.Σ.Υ.7 

Πρακτική άσκηση στο επάγγελμα σπουδαστών Τ.Ε.1.8 

Καθορισμός έδρας Γραφείου Α/θμιας Εκπ/σης.9 

Κήρυξη του I. Ναού Αγ. Τριάδας, που βρίσκεται στη Κοινότη¬ 
τα Σκουταριού Ν. Λακωνίας, ως ιστορικό διατηρητέο μνη¬ 
μείο.10 

Απαγόρευση κυνηγίου.11 

Προσαρμογή κλάδων και θέσεων τακτικού προσωπικού του 
Οργανισμού Υδρεύσεως Θεσ/νίκης με τις διατάξεις του Προ- 

σοντολογίου — Κλαδολογίου.12 

Καταβολή μέρους δεδουλευμένων αποδοχών στους μισθωτούς 
της επιχείρησης «ΒΙΟΝΙΚΗ — ΙΑΣ ΑΕΒΕ, που έκαναν επί¬ 
σχεση εργασίας.13 

Τροποποίηση συστατικής πράξης Νομικού Προσώπου.14 

Οριστική παραχώρηση μεταλλείου στο Νομό Θεσ/νίκης στο 

Γεώργιο Γεωργιάδη.15 

Αυτοδίκαια συμμετοχή του Δήμου Μήλου και της Κοινότητας 
Αδάμαντα σε Σύνδεσμο — Ορισμός έδρας του Συνδέ¬ 
σμου. 16 

Έγκριση του Ειδικού Κανονισμού Λιμένα Χανιών με αριθμ. 

20.17 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Τροποποίηση της 63273/3104/30.6.78 (ΦΕΚ 589/30.6.78 τ. Β ) 
Κοινής Απόφασης. 


ΚΟΙΝΗ ΑΠΟΦΑΣΗ 
Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝ. ΑΣΦΑΛΙΣΕΩΝ ΚΑΙ 
Ο ΥΦΥΠΟΥΡΓΟΥΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 176/69. 

2. Τις διατάξεις του Ν. 754/78. 

3. Την 63273/3104/30.6.78 Κοινή Απόφαση. 

4. Τις διατάξεις του Ν. 1160/81. 

5. Τις διατάξεις του Ν. 1232/82. 

6. Το Π.Δ. 492/84 (ΦΕΚ 175/84 τ. Α') «Περιορισμός συναρμο- 
διοτήτων». 

7. Το άρθρο 20 του Ν. 1539/85. 

8. Την 36340/7676/18.4.85 απόφαση. 

9. Την 29/257/87 απόφαση συγκρότησης του Δ.Σ. του 
Τ.Α.Ν.Π.Υ. 

10. Την 2838/26.2.87 απόφαση του Δ.Σ. του Τ.Α.Ν.Π.Υ. 

11. Την 2389/87 (ΦΕΚ 81/Β/13.2.87) απόφαση Πρωθυπουργού 
και Υπ. Οικονομικών «Ανάθεση αρμοδιοτήτων στον Υφυπουργό 
Σπ. Καλούδη». 

12. Το γεγονός ότι στο Τ.Α.Ν.Π.Υ. συστάθηκαν δύο Κλάδοι, 
Κύριας ασφάλισης και Επικουρικής ασφάλισης — η διοίκηση των 
οποίων θα ασκείται από το Δ.Σ. του Ταμείου, το οποίο έχέι σαν 
αποτέλεσμα την αυξημένη δραστηριότητα αυτού, για την αντιμετώ¬ 
πιση της οποίας απαιτείται αύξηση του αριθμού συνεδριάσεων του 
Διοικητικού Συμβουλίου αποφασίζουμε: 

Τροποποιούμε την 63273/3104/30.6.78 Κοινή Απόφαση και κα¬ 
θορίζουμε τον αριθμό των συνεδριάσεων του Διοικητικού Συμβου¬ 
λίου του Ταμείου Ασφαλίσεως Ναυτικών Πρακτόρων από τρεις (3) 
σε τέσσερις (4). 

Η απόφαση να δημοσιευθεί στην Εφημερίδα της Κυβέρνησης. 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ 

ΚΟΙΝΩΝ. ΑΣΦΑΛΙΣΕΩΝ ΟΙΚΟΝΟΜΙΚΩΝ 

Γ. Α. ΜΑΓΚΑΚΗΣ ΣΠ. ΚΑΛΟΥΔΗΣ 


Αριθ. Πρωτ. Δίγ/οικ. 14172 (2) 

Συγκρότηση Επιτροπής Ελληνικής Φαρμακοποιίας. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Έχοντας υπόψη: 

1. Τις διατάξεις του Ν. 1232/1982. 

2. Τις διατάξεις του άρθρου 8 του Ν. 1316/1983. 

3. Την απόφασή μας Α6/6381 της 31ης Αυγούστου 1984. 

4. Την αριθμ. 0—135/6 της 18 Φεβρουάριου 1987 απόφαση του 
Διοικητικού Συμβουλίου του Εθνικού Οργανισμού Φαρμάκων απο¬ 
φασίζουμε: 

1. Συγκροτούμε την Επιτροπή Ελληνικής Φαρμακοποιίας και 
διορίζουμε το κατωτέρω πρόσωπο: 

α. Πρόεδρο τον Σ. Φιλιάνο, Καθηγητή Φαρμακογνωσίας του Πα¬ 
νεπιστημίου Αθηνών. 

β. Μέλη τους: 

1. Μ. Καζάνη, Επίκουρο Καθηγητή Φαρμακευτικής Χημείας του 
Πανεπιστημίου Αθηνών. 

2. Λ. Πούλο, Επίκουρο καθηγητή Ταξικολογίας του Πανεπιστη¬ 
μίου Αθηνών. 

3. Μ Κουμπάρη, Λέκτορα Αναλυτικής Χημείας Πανεπιστημίου 
Αθηνών. 

4. Α. Κακουλίδου, Λέκτορα Φαρμακευτικής Χημείας Πανεπιστη¬ 
μίου Αθηνών. 

5. Ε. Λαδά — Χυτήρογλου, Λέκτορα Μικροβιολογίας Πανεπιστη¬ 
μίου Αθηνών. 

6. Π. Τσακοτέλλη, Φαρμακοποιό — Τεχνολόγο. 

7. Ε. Μαργαριτούλη, Χημικό υπάλληλο Εθνικής Φαραμοποιίας 
Α.Ε. 

8. Ε. Σούλη, Δρ. Χημικό, υπάλληλο του Ε.Ο.Φ. 

2. Αναπληρωτή Πρόεδρο ορίζουμε τον Ν. Καζάνη, που θα ανα¬ 
πληρώνει τον Πρόεδρο σε περίπτωση κωλύματος. 

3. Η θητεία των ανωτέρω διοριζομένων θα είναι για δύο χρόνια. 

Η απόφαση αυτή να δημοσιευθεί στην Εφημερίδα της Κυβερνή- 

σεως. 

Ο ΥΠΟΥΡΓΟΣ 

ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 


Αριθ. Πρωτ. Α2γ/οίκ . 1750 (3) 

Παύση ισχύος απόφασης Α2γ/2212/84. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
Έχοντας υπόψη: 

α) Το άρθρο 14 του Ν. 1266/82 Περί υπουργικού Συμβουλίου και 
Υπουργείων. 

β) Την 1170/86 κοινή απόφαση του Πρωθυπουργού καί Υπουρ¬ 
γού Υγείας, Πρόνοιας και Κοιν. Ασφαλίσεων. 

γ) Τον Ν. 2520/40 «περί Υγειονομικών διατάξεων». 

δ) Το 9128/65/86/2486 ΤΕΛΕΞ του Υπουργείου Εξωτερικών 
για την έκβαση της υπόθεσης Ευρωπαϊκού Δικαστηρίου «Ζαχαρώδη 
προϊόντα σε μορφή ή συσκευασία φαρμάκου». 

ε) Την απόφαση 2506/84 του Α.Χ.Σ. για προϊόντα που κυκλοφο¬ 
ρούν ελεύθερα στην Ευρωπαϊκή Οικονομική Κοινότητα. 

στ) Την εκπλήρωση του επιδιωκόμενου σκοπού με τη θέσπιση του 
παραπάνω μέτρου και την απαγόρευση παρασκευής και διάθεσης συ¬ 
γκεκριμένων ζαχαρωδών προϊόντων σε μορφή φαρμακευτική (Ασπι- 
ρίνης). 

ζ) Την με αριθμ.Α2γ/2212/84 Υγειονομική διάταξη για το ίδιο 
θέμα αποφασίζουμε: 

Την παύση ισχύος κάθε άλλης προηγούμενης απόφασης που ρυθμί¬ 
ζει παρόμοιο θέμα. 

' Η ισχύς της νέας διάταξης αρχίζει από τη δημοσίευση της στην 
Εφημερίδα της Κυβερνήσεως. 

Αθήνα, 27 Απριλίου 1987 
Ο ΥΠΟΥΡΓΟΣ 

ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 


Αριθ. Πρωτ. Δ1γ/112 63 (4) 

Τροποποίηση των Δίγ/οίκ. 32093/25.6.1986 (ΦΕΚ. 

534/30.7.1986 τ. Β). Δίγ/οίκ. 19099/25.4.1986 (ΦΕΚ. 
316/30.4.86 τ. Β) Δίγ/οίκ. 24407/20.5.1986, (ΦΕΚ. 
351/26.5.1986 τ. Β) Δίγ/οίκ. 44240/30.9.1986, (ΦΕΚ. 

668/7.10.1986 τ. Β) Δίγ/οίκ. 57799/22.12.1986 (ΦΕΚ. 


914/30.12.1986 τ.Β) και Δ 1γ/11299/7.3.1986 (ΦΕΚ. 

96/11.3.1986 τ.Β) αποφάσεων. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 2592/53. 

2. Τις διατάξεις του Ν. 1397/1983. 

3. Τις διατάξεις του άρθρου 6 του Ν. 1278/1982 (ΦΕΚ. 105/82 
τ.Α). 

4. Την αριθμ. Α3β/6537/23.5.1984 απόφασή μας, όπως τροπο¬ 
ποιήθηκε με την αριθμ. Α3β/18189/11.12.1985 ομοία. 

5. Το από 23.11.1984 πρακτικό κλήρωσης κριτών — εισηγητών 
ΣΚΕΙΟΠΝΙ. 

6. Τις αριθμ. Δ1γ/11299/7.3.1986 (ΦΕΚ. 96/11.3.1986 τ.Β), 
Δίγ/οίκ. 19099/25.4.Γ986 (ΦΕΚ. 316/30.4.1986 τ.Β) Δίγ/οίκ. 
24407/20.5.1986 (ΦΕΚ. 351/26.5.1986 τ.Β) Δίγ/οίκ. 
44240/30.9.86 (ΦΕΚ. 668/7.10.1986 τ.Β) Δίγ/οίκ. 
57799/22.12.86 (ΦΕΚ. 914/30.12.1986 τ.Β) και Δίγ/οίκ. 
32093/25.6.86, (ΦΕΚ. 534/30.7.86 τεύχος Β) αποφάσεις μας, απο¬ 
φασίζουμε: 

1. Τροποποιούμε τις ανωτέρω (6) σχετικές αποφάσεις μας και 
διορίζουμε στο 4ο Συμβούλιο Κρίσεως και επιλογής Ιατρικού και 
Οδοντιατρικού Προσωπικού Νοσηλευτικών Ιδρυμάτων που εδρεύει 
στο Περιφερειακό Γενικό Νοσοκομείο Αθηνών ΚΑΤ τα κατωτέρω 
κατά ειδικότητα πρόσωπα: 

ΔΕΡΜΑΤΟΛΟΓΙΑ 

Θανάση Παπαχριστόπουλο, εισηγητή Α', σε αντικατάσταση της 
Καίτης Μουλοπούλου — Καρακίτσου. 

ΟΦΘΑΛΜΟΛΟΓΙΑ 

Μιχάλη Βοριζιανό, εισηγητή Β + Γ, σε αντικατάσταση του Από¬ 
στολου Αμαριωτάκη. 

ΧΕΙΡΟΥΡΓΙΚΗ 

Αντώνιο Γιαννακάκη, εισηγητή Β', σε αντικατάσταση του Αθανα¬ 
σίου Νησιώτη. 

ΠΑΘΟΛΟΓΙΑ 

Ανδρέα Χριστοδουλίδη, Εισηγητή Β + Γ, σε αντικατάσταση του 
Αντωνίου Ζαχάρωφ. 

ΜΑΙΕΥΤΙΚΗ ΓΥΝΑΙΚΟΛΟΓΙΑ 

Ηρακλή Παπαγεωργίου, Κριτή Β', σε αντικατάσταση του Φ. 
Μπαλφούσια. 

ΟΡΘΟΠΕΔΙΚΗ 

Γεώργιο Τούρλα, εισηγητή Β', σε αντικατάσταση του Γεωργίου 
Διακουμόπουλου, που παραμένει μόνο εισηγητής Α'. 

2. Κατά τα λοιπά ισχύουν οι ανωτέρω τροποποιούμενες αποφά¬ 
σεις, όπως τροποποιήθηκαν μεταγενέστερα. 

Η απόφαση αυτή να δημοσιεθεί στην Εφημερίδα της Κυβερνήσεως. 

Αθήνα, 27 Απριλίου 1987 
Ο ΥΠΟΥΡΓΟΣ 

ΓΕΩΡΓΙΟΣ - ΑΛΕΞΑΝΔΡΟΣ ΜΑΓΚΑΚΗΣ 


Αριθ. Πρωτ. Φ. 11/2 373 (5) 

Εφαρμογή της παραγράφου 3 του άρθρου 12 της Ελληνο-ελβετικής 
Σύμβασης κοινωνικής ασφάλειας. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 
Έχοντας υπόψη: 

1. Το άρθρο 12 του Ν.Δ/τος αριθ. 20/7.9.1974 «για την κύρωση 
της από 1ης Ιουνίου 1973 Σύμβασης Κοινωνικής Ασφάλειας και του 
συνημμένου σ’ αυτήν Τελικού Πρωτοκόλλου μεταξύ της Ελλάδας και 
της Ελβετικής Ομοσπονδίας», σύμφωνα με το οποίο οι έλληνες πολί¬ 
τες έχουν την ευχέρεια να ζητήσουν τη μεταφορά στις ελληνικές 
ασφαλίσεις των εισφορών που κατέβαλαν στην ελβετική ασφάλιση 
γήρατος και επιζώντων προκειμένου να επωφεληθούν των πλεονε¬ 
κτημάτων της ελληνικής νομοθεσίας. 

2. Την ανάγκη θέσπισης ειδικών διατάξεων σχετικά με τον τρόπο 
αναγνώρισης του χρόνου ασφάλισης με βάση τις εισφορές που μετα- 
φέρονται από την Ελβετία στην Ελλάδα, σύμφωνα με την παρά- 

γραφο 3 του άρθρου 12 της Ελληνοελβετικής Σύμβασης κοινωνικής 
ασφάλειας. 

3. Την απόφαση αριθ. 464/32/27.11.86 του Διοικητικού Συμ¬ 
βουλίου του ΙΚΑ αποφασίζουμε: 

Άρθρο 1. 

1. Ο χρόνος κλάδου σύνταξης, που αναγνωρίζεται με βάση τις ει¬ 
σφορές που καταβλήθηκαν σύμφωνα με την ελβετική νομοθεσία και 
μεταφέρεται στον αρμόδιο ελληνικό ασφαλιστικό φορέα σε εφαρμογή 
της διάταξης του άρθρου 12 παράγραφος 3 του Ν.Δ. 20/7.9.1974, με 
το οποίο κυρώθηκε η Ελληνο—ελβετική Σύμβαση Κοινωνικής Ασφά¬ 
λειας, καθορίζεται κατά τον διαγραφόμενο στις επόμενες διατάξεις 
τρόπο. 

2. Για την εφαρμογή της παρούσας απόφασης περίοδος ασφάλι¬ 
σης ενός ημερολογιακού μήνα στην Ελβετία δε μπορεί να υπερβεί τις 
25 ημέρες εργασίας. 

Άρθρο 2. 

1. Το σύνολο των σύμφωνα με το προηγούμενο άρθρο εισφορών, 
αφού μετατραπεί σε δραχμές διαιρείται με το ποσό των εισφορών 
κλάδου σύνταξης, που αντιστοιχεί στο τεκμαρτό ημερομίσθιο της 
ασφαλιστικής κλάσης στην οποία αντιστοιχούν τα κατώτατα όρια 
των συντάξεων γήρατος ΙΚΑ με τις βασικές χρονικές πρϋποθέσεις 
(4.050 ημέρες εργασίας) την 31 Δεκεμβρίου του προηγούμενου έτους 
εκείνου κατά το οποίο μεταφέρονται οι εισφορές, σύμφωνα με το άρ¬ 
θρο 37 του Α.Ν.1846/51. 

2. Για όσους αναγνωρίζουν χρόνο ασφάλισης στον κλάδο συντά¬ 
ξεων των οργανισμών που ασφαλίζουν αυτοτελώς απασχολούμενα 
πρόσωπα ή ελεύθερους επαγγελματίες, το σύνολο των εισφορών, 
αφού μετατραπεί σε δραχμές, διαιρείται με το ποσό των εισφορών 
κλάδου σύνταξης, όπως ισχύουν την 31η Δεκεμβρίου του προηγούμε¬ 
νου έτους εκείνου κατά το οποίο μεταφέρονται οι εισφορές και οι 
οποίες αντιστοιχούν στην ασφαλιστική κλάση ή κατηγορία των κα- 
τωτάτων ορίων που ισχύει στον οικείο φορέα ή, όπου δεν προβλέπο- 
νται ασφαλιστικές κλάσεις ή κατηγορίες, στο σύνολο των τακτικών 
εισφορών που αντιστοιχούν στον κατώτατο χρόνο ασφάλισης του οι¬ 
κείου φορέα. 

3. Ως ποσοστό ασφαλίστρου νοείται το ποσοστό κλάδου σύνταξης 
του αρμόδιου φορέα, που ισχύει την 31 Δεκεμβρίου του προηγούμε¬ 
νου έτους εκείνου κατά το οποίο μεταφέρονται οι εισφορές. 

4. Το πηλίκο της διαίρεσης σύμφωνα με τις παραγράφους 1 και 2 . 
του παρόντος άρθρου αποτελεί τον αριθμό των αναγνωριζόμενων 
ημερών εργασίας για τα ημερολογιακά έτη στα οποία αναφέρονται οι 
εισφορές. 

5. Εφόσον το κατά την προηγούμενη παράγραφο πηλίκο της διαί¬ 
ρεσης υπερβαίνει τον αριθμό ημερών εργασίας, προς το οποίο ιαοδυ- 
ναμεί η περίοδος ασφάλισης για την οποία καταβλήθηκαν οι εισφορές 
που μεταφέρθηκαν, σύμφωνα με την έννοια της παραγράφου 2 του 
άρθρου 1, αναγνωρίζονται τόσες ημέρες εργασίας, όσες αντιστοιχούν 
στην περίοδο αυτή. Στην τελευταία αυτή περίπτωση ο ενδιαφερόμε¬ 
νος κατατάσσεται στην ασφαλιστική κλάση, στην οποία αναλογεί το 
ποσό των εισφορών για τον κλάδο σύνταξης, που θα προκύψει από τη 
διαίρεση των μεταφερόμενων εισφορών με τον αριθμό των ημερών 
εργασίας, που μπορούν να αναγνωριστούν. 

Σε αντίθετη περίπτωση ο ενδιαφερόμενος δικαιούται να αναγνωρί¬ 
σει τις υπόλοιπες μέχρι του αριθμού.αυτού ημέρες εργασίας καταβάλ¬ 
λοντας τις αναλογούσες, σύμφωνα με τις παραγράφους 1 και 2 του 
παρόντος άρθρου, εισφορές με αίτηση που πρέπει να υποβληθεί μέσα 
σε ένα έτος από τηνημερομηνία γνωστοποίησης των σχετικών στοι¬ 
χείων. 

6. Ο μεταφερόμενος χρόνος δε μπορεί να θεωρηθεί ως χρόνος που 
διανύθηκε σε βαριά και ανθυγιεινά επαγγέλματα ή άλλο ειδικό καθε¬ 
στώς συνταξιοδότησης ούτε να ληφθεί υπόψη για συμπλήρωση χρό¬ 
νου ασφάλισης, που ορίζεται στην παράγραφο 1 του άρθρου 10 του Ν. 
825/78 (35ετ£α). 

Άρθρο 3. 

1. Η κατά το άρθρο 2 παράγραφος 5 τελευταίο εδάφιο αναγνώ¬ 
ριση των υπολειπόμενων ημερών εργασίας θα γίνεται με την καταβο¬ 
λή στον αρμόδιο φορέα των ανάλογων εισφορών με επιλογή του εν¬ 
διαφερομένου είτε εφάπαξ, μέσα σε τρείς μήνες από την κοινοποίηση 
σ αυτόν της σχετικής απόφασης αναγνώρισης, είτε σε ισόποσες μη¬ 

νιαίες δόσεις ισάριθμες με τους μήνες που αναγνωρίζονται, οι ο ποιες 
δε μπορούν να' υπερβούν τις εβδομήντα δύο (72). 

Σε περίπτωση καταβολής εισφορών σε δόσεις, το ποσό αυτών 
αναπροσαρμόζεται για το υπόλοιπο ανεξάρτητο ποσό ύστερα από 
κάθε μεταβολή του ποσού της ασφαλιστικής κλάσης ή κατηγορίας ή 
τακτικής εισφοράς, που αναφέρονταιστις παραγράφους 1 και 2 του 
άρθρου 2 της παρούσας. 

Η πρώτη δόση πρέπει να καταβληθεί μέχρι το τέλος του μεθεπόμε¬ 
νου μήνα από την κοινοποίηση στον ενδιαφερόμενο της σχετικής 
απόφασης αναγνώρισης και εξαγοράς προϋπηρεσίας. Καθυστέρηση 
καταβολής δόσης περισσότερο από ένα μήνα από τότε που έγινε 
απαιτητή επιβαρύνεται με πρόσθετα τέλη που προβλέπονται από τη 
νομοθεσία του αρμόδιου φορέα. 

2. Το αυνταξιοδοτικό δικαίωμα των προσώπων της προηγούμε¬ 
νης παραγράφου γεννάται και η σύνταξη καταβάλλεται από την 
πρώτη του επόμενου μήνα από εκείνον κατά τον οποίο έγινε η 
ολοσχερής εξόφληση του οφειλόμενου ποσού των εισφορών. 

Άρθρο 4. 

1. Εφόσον συντρέχει περίπτωση σύγχρονης ασφάλισης στην Ελ¬ 
λάδα με την Ελβετία, εφαρμόζονται ανάλογα οι ισχύουσες διατάξεις 
ασφάλισης του ΙΚΑ σε περίπτωση πολλαπλής απασχόλησης. 

2. Εφόσον το ημερομίσθιο, στο οποίο αντιστοιχεί το ποσό των ει¬ 
σφορών, που προκύπτει από τη διαίρεση που αναφέρεται στην παρά¬ 
γραφο 5 του άρθρου 2 της παρούσας υπερβαίνει το ανώτατο όριο 
αμοιβής που υπόκειται σε ασφαλιστικές-εισφορές σύμφωνα με τη νο¬ 
μοθεσία του αρμόδιου φορέα, οι επιπλέον εισφορές επιστρέφονται 
στον ενδιαφερόμενο. 

3. Οι αναφερόμενες στο άρθρο 1 εισφορές μεταφέρονται καταρχή 
στο ΙΚΑ, που μεριμνά στη συνέχεια για τη μεταφορά τους στον αρμό¬ 
διο φορέα. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα, 30 Απριλίου 1987 

Ο ΥΦΥΠΟΥΡΓΟΣ 
ΓΡΗΓ. ΣΟΛΩΜΟΣ 


Αριθ.ΔΙγ/οιχ. 14791 (6) 

Τροποποίηση της Δ1γ/54777/85/ 3.2.86 (ΦΕΚ. 68/24.2.1986 τεύ¬ 
χος Β) απόφασης. 

Η ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψει: 

1. Τις διατάξεις του Ν. 1232/1982. 

2. Την κοινή απόφαση των Υπουργών Προεδρίας Κυβερνήσεως 
και Κοινωνικών Υπηρεσιών Δ1α/24072/23.6.82 (ΦΕΚ. 
444/24.6.1982 τεύχος Β). 

3. Την αριθ. Δ1γ/54777/85/3.2.86 (ΦΕΚ. 68/24.2.86 τεύχος Β) 
απόφαση. 

4. Την κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων 200/20.2.87 (ΦΕΚ. 
91/87 τ.Β) αποφασίζουμε: 

1. Τροποποιούμε την ανωτέρω (3) σχετική απόφαση και διορί¬ 
ζουμε πρόεδρο του Κοινού Υπηρεσιακού Συμβουλίου Υπαλλήλων 
Ιδρυμάτων ΠΙΚΠΑ και λοιπών Προνοιακών Ιδρυμάτων που λει¬ 
τουργεί στο ΠΙΚΠΑ την Ελένη Πολεμαρχάνη, Πρόεδρο του Διοικητι¬ 
κού Συμβουλίου του ΠΙΚΠΑ σε αντικατάσταση της Αγγελικής Συνο- 
δινού, που έχασε την ιδιότητα με την οποία διορίστηκε. 

2. Η θητεία της ανωτέρω διοριζομένης λήγει μαζί με το υπόλοιπο 
της θητείας των μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη απόφαση. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Απριλίου 1987 

Η ΥΦΥΠΟΥΡΓΟΣ 
Σ. ΑΚΡΙΤΑ 

Αριθ. Δ2β/οιχ. 11049 (7) 

Συγκρότηση Β/θμιας Υγειονομικής Επιτροπής για την πιστοποίηση 
της Υγείας και Αρτιμέλειας των γιατρών του Ε.Σ.Υ. 

Ο ΓΕΝΙΚΟΣ ΓΡΑΜΜΑΤΕΑΣ ΥΠΟΥΡΓΕΙΟΥ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη : 

1, Τις διατάξεις: 

α) του εδαφ. 1 της παρ. 6 του άρθρου 27 του Ν. 1397/83 «για το 
Εθνικό Σύστημα Υγείας». 

β) Το Π. Λ/γμα αριθ. 483/85 «για τις παθήσεις και βλάβες υγείας 
που εμποδίζουν τον διορισμό σε θέσεις κλάδου γιατρών Ε.Σ.Υ.», 
αποφασίζουμε: 

1. Συγκροτούμε Β/θμια Υγειονομική Επιτροπή για την πιστο¬ 
ποίηση της υγείας και αρτιμέλειας των διοριζομένων σε θέσεις του 
κλάδου γιατρών Ε.Σ.Υ με έδρα το Γενικό Νοσ. Αθηνών από τους πα¬ 
ρακάτω γιατρούς : 

α. Ως τακτικά μέλη. 

1. Ιωάννη Λιούρη, Παθολόγο. 

2. Κων/νος Κατσίκη, Νευρολόγο. 

3. Παναγιώτη Ακριτόπουλο, Οφθαλμίατρο 

4. Ζήση Πάππα, Ωτορινολαρυγγολόγος. 

5. Σάββα Τσιτουρίδη, Ψυχίατρο. 

Β. Ως Αναπληρωματικά μέλη αντίστοιχα: 

1. Ιωάννη Σαφλιάνη, Παθολόγο. 

2. Αυγερινή Αθανασάκη, Νευρολόγος. 

3. Νίκο Μαρκομιχελάκη, Οφθαλμίατρο. 

4. Ματθαίο Φιλίππου, Ωτορινολαρυγγολόγο. 

5. Σωκράτη Αραπογιάννη, Ψυχίατρο. 

Πρόεδρος της Επιτροπής ορίζεται το αρχαιότερο μέλος αυτής. 

2. Το Νοσ/μείο της έδρας της πιο πάνω Επιτροπής διαθέτει τους 
απαραίτητους υπαλλήλους για την Γραμματειακή εξυπηρέτησή της. 

3. Η ανωτέρω Επιτροπή συγκαλείται από τον Πρόεδρό της εφό¬ 
σον υπάρχουν υποψήφιοι για εξέταση γιατροί και συνεδριάζει στην έ¬ 
δρα της κατά τις εργάσιμες ώρες του Ιατρικού προσωπικού των Νο¬ 
σοκομείων. 

4. Η θητεία της ανωτέρω Επιτροπής αρχίζει από την δημοσίευση 
της παρούσας στην Εφημερίδα της Κυβέρνησης μέχρι 31.12.85. 

5. Η παρούσα να δημοσιευθεί στην Εφημερίδα της Κυβέρνησης. 

Ο Γενικός Γραμματέας 
ΝΙΚΟΣ ΦΑΡΜΑΚΗΣ 


Αριθ. Ε5/2700 (8) 

Πρακτική άσκηση στο επάγγελμα σπουδαστών Τ.Ε.Ι. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1351/83 «Εισαγωγή 
σπουδαστών στην Τριτοβάθμια Εκπαίδευση και άλλες διατάξεις». 

2. Τις διατάξεις του Π.Δ. 174/85 (ΦΕΚ 59 τ.Α'/29.3.85) 
«Άσκηση στο επάγγελμα των σπουδαστών Τ.Ε.Ι.» 

3. Την ανάγκη της εκπαίδευσης και πρακτικής άσκησης των 
σπουδαστών της Τριτοβάθμιας Τεχνολογικής Εκπαίδευσης προκει- 
μένου ν’ αποκτήσουν την απαιτούμενη επαγγελματική εμπειρία. 

4. Την Ε5/1258/86 (ΦΕΚ 456 τ.Β'/17.7.86) κοινή απόφαση πε¬ 
ρί «Ορισμού αποζημίωσης των ασκουμένων σπουδαστών Τ.Ε.Ι. στο 
Δημόσιο Τομέα». 

5. Την Ε5/1303/86 (ΦΕΚ 168 τ.Β'/16.4.86) κοινή απόφαση των 
Υπουργών Εθνικής Παιδείας και Θρησκευμάτων και Υγείας Πρό¬ 
νοιας και Κοινωνικών Ασφαλίσεων περί την «Ασφάλιση σπουδαστών 
Τ.Ε.Ι. κατά τη διάρκεια της πρακτικής τους άσκησης. 

6. Τις Ε5/333/22.1.86 και Ε5/1069/19.2.87 κοινές αποφάσεις 
των Υπουργών Εθνικής Παιδείας και Θρησκευμάτων και Εμπορίου. 

7. Το με Α.Π. 65/30.3.87 έγγραφο της Ιονικής και Λαϊκής Τρά¬ 
πεζας Ελλάδος Α.Ε. 


8. Την από 18.2.87 με Α.Π. Η/1022 (ΦΕΚ 84 τ.Β'/87) κοινή 
απόφαση του Πρωθυπουργού και Υπουργού Εθνικής Παιδείας και 
Θρησκευμάτων. 

9. Την αριθμ. Β3/139/16.2.87 (ΦΕΚ 90 Β719.2.87) απόφαση 
του Πρωθυπουργού και Υπουργού Εμπορίου για μεταβίβαση αρμο¬ 
διοτήτων στον Υφυπουργό Εμπορίου, αποφασίζουμε : 

1. Αυξάνουμε τον αριθμό θέσεων πρακτικής άσκησης σπουδαστών 
Τ.Ε.Ι. στην Ιονική και Λαϊκή Τράπεζα Ελλάδος Α.Ε. που περιέχο- 
νται στην παράγραφο 3 και παράγραφο 1 των Ε5/333/22.1.86 και 
Ε5/1069/19.2.87 κοινών αποφάσεων των Υπουργών Εθνικής Παι¬ 
δείας και θρησκευμάτων και Εμπορίου αντίστοιχα, κατά δέκα (10). 

2. Κατά τα λοιπά ισχύουν όσα αναφέρονται στις Ε5/333/22.1.86 
και Ε5/1069/19.2.87 κοινές αποφάσεις των Υπουργών Εθνικής 
Παιδείας και Θρησκευμάτων και Εμπορίου. 

3. Η παρούσα να δημοσιευθεί στην Εφημερίδα της Κυβέρνησης. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΕΜΠΟΡΙΟΥ 

I. ΚΩΝΣΤΑΝΤΙΝΙΔΗΣ Γ. ΔΑΣΚΑΛΑΚΗΣ 


Αριθμ. Δ4/279 (9) 

Καθορισμός έδρας Γραφείου Α/θμιας Εκπ/σης 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 56 του Ν. 1566/1985 
ΦΕΚ 167, αποφασίζουμε: 

Καθορίζουμε ως έδρα του 4ου Γραφείου Α/θμιας Εκπ/σης του Νο¬ 
μού Καρδίτσας, τον Παλαμά από το Σχολικό έτος 1987 — 1988. 
Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 30 Απριλίου 1987 

Ο ΥΦΥΠΟΥΡΓΟΣ 

Δ. ΠΑΠΑΔΗΜΗΤΡΙΟΥ 


ΑΡΙΘΜ. ΥΠΠΟ/ΑΡΧ/ Β1/Φ30/50951/1216 πε (10) 

Κήρυξη του I. Ναού Αγ. Τριάδας, που βρίσκεται στη Κοινότητα 

Σκουταρίου Ν. Λακωνίας, ως ιστορικό διατηρητέο μνημείο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. 32530/86 (ΦΕΚ 548/β/12.8.86) για μεταβίβαση 
αρμοδιοτήτων και δικαιώματος υπογραφής «Με εντολή Υπουργού» 
στους Γεν. Γραμμτέα, Ειδικό Γραμματέα, Προϊσταμένους Δ/νσεων 
και Τμημάτων του ΥΠΠΟ. 

2. Τις διατάξεις του άρθρου 52 του Κ.Ν. 5351/32 «Περί Αρ¬ 
χ/των». 

3. Γνωμοδότηση του Τοπικού Συμβουλίου μνημείων Ανατολικής 
Πελοποννήσου, όπως διατυπώθηκε στην αριθ. 10/19.11.86 Συνεδρία 
του, αποφασίζουμε: 

Χαρακτηρίζουμε τον I. Ναό Αγ. Τριάδας, που βρίσκεται στην Κοι¬ 
νότητα Σκουταρίου της Επαρχίας Γυθείου του Ν. Λακωνίας, ως 
ιστορικό διατηρητέο μνημείο. Ο Ναός είναι μονόχωρος καμαροσκέ- 
παστος με ημικυκλική κόγχη ιερού μονόλαβο κωδωνοστάσιο στο Ν. 
Τοίχο του, και τοιχογραφίες λαϊκής τέχνης του 18ου αιώνα στο εσω¬ 
τερικό του. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 2 Φεβρουάριου 1987 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

Αρίθμ. 81667/1558 (11) 

Απαγόρευση κυνηγίου. 

Ο ΥΠΟΥΡΓΟΣ ΓΕΩΡΓΙΑΣ 
Έχοντας υπόψη: 

1. Τις διατάξεις του άρθρου 258 παράγρ. 5 Ν.Δ. 86/69 «Περί Δα¬ 
σικού Κώδικα» που προστέθηκαν με τις διατάξεις του άρθρου 7 Ν. 
177/75 και της αριθμ. 414985/29.11.1985 (ΦΕΚ 757 
Β/18.12.1985) κοινής απόφασης των Υφυπουργού Εθνικής Οικονο¬ 
μίας και Αναπληρωτή Υπουργού Γεωργίας «Περί μέτρων διαχείρι¬ 
σης της άγριας πτηνοπανίδας». 

2. Το αριθμ. 1230/6.4.1987 έγγραφο του Δασαρχείου Ξυλοκά¬ 
στρου. 

3. Την αριθμ. 283998/10.6.1982 απόφαση του Υπουργού Γεωρ¬ 
γίας «Περί μεταβίβασης αρμοδιοτήτων πρώην ΓΔ και ΑΝ Γ.Δ. στους 
υπηρεσιακούς παράγοντες», αποφασίζουμε: 

Απαγορεύουμε το κυνήγι όλων των θηραμάτων από 1.8.1987 μέ¬ 
χρι 31.7.1992 σε έκταση 4.100 στρεμμάτων περιοχής κοινότητος 
Καρυάς Κορινθίας με σαφή όρια όπως παρακάτω: 

Βόρεια: Αρχίξει από τριγωνομετρικό «Σκούφια» ακολουθεί τον 
υδροκρίτη όριο Καρυάς — Εβροστίνης — Χελιδορίου (βράχια) και συ¬ 
νεχίζει τον υδροκρίτη μέχρι εξωκκλήσι Προφήτης Ηλίας. 

Ανατολικά: Από εξωκκλήσι Προφήτης Ηλίας ακολουθεί παρυφές 
βράχων όρια Λαγκαδέϊκων — Σπαρτινέϊκων μέχρι διασταύρωση 
δρόμων Μ. Όρους — Μοναστήρι Σοφιανών. 

Νότια: Από διασταύρωση δρόμων Μ. Όρους — Μοναστήρι Σοφια- 
νών ακολουθεί το ρέμμα «Κακόρεμμα» μέχρι υδροκρίτη «Γαϊδουρό- 
ραχη». 

Δυτικά: Από τον υδροκρίτη «Γαϊδουρόραχη» ακολουθεί τα βράχια 
και συνεχίζει υδροκρίτη όριο Καρυάς — Εβροστίνης μέχρι το τριγω¬ 
νομετρικό σημείο «Σκούφια» όπου και άρχισε. 

Το Δασαρχείο Ξυλοκάστρου παρακαλείται για την έκδοση της 
σχετικής Αστυνομικής Απαγορευτικής Διάταξης Κυνηγίου. 

Η απόφαση αυτή να δημοσιεύθεί στην Εφημερίδα της Κυβέρνησης 
και θα ισχύσει από τον κυνηγετικό χρόνο 1987 — 1988. 

Αθήνα, 28 Απριλίου 1987 

Ο Διευθυντής 
ΑΝΤ. ΠΗΤΤΑΣ 


Αριθμ, ΕΔ5/3/34, · (12) 

Προσαρμογή κλάδων και θέσεων τακτικού προσωπικού του Οργανι¬ 
σμού Υδρεύσεως Θεσ/νίκης με τις διατάξεις του Προσοντολογίου 

— Κλαδολογίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 8 του άρθρου 24 του Ν. 1586/86 (ΦΕΚ 
37/Α/1986) «Βαθμολιγική διάρθρωση των θέσεων του Δημοσίου, Ν- 
ΠΔΔ και των ΟΤΑ και άλλες διατάξεις». 

2. Τις διατάξεις του Π.Δ. 97/1977 «περί Οργανώσεως των Υπη¬ 
ρεσιών του Οργανισμού Υδρεύσεως Θεσ/νίκης» (ΦΕΚ 32/Α/77), ό¬ 
πως αυτές συμπληρώθηκαν μεταγενέστερα. 

3. Τη ΔΙΟΔ/ΦΟ1/23/4205/30.4.86 απόφαση του Υπουργού 

Προεδρίας της Κυβέρνησης «Καθορισμός προσόντων διορισμού» 
(Προσοντολόγιο — Κλαδολόγιο) (ΦΕΚ 318/Β/1986), όπως αυτή 
τροποποιήθηκε με τη ΔΙΟΔ/ΦΟ1/25/601/3.7.1986 όμοια (ΦΕΚ 
554/Β/1986). . 

4. Την αριθμ. 1/14.1.1987 πράξη του Διοικητικού Συμβουλίου 
του ΟΥΘ., αποφασίζουμε: 

Οι Κλάδοι τακτικού προσωπικού του Οργανισμού Υδρεύσεως 
Θεσ/νίκης προσαρμόζοντας προς το Προσοντολόγιο — Κλαδολόγιο 
και οι υφιστάμενες σήμερα θέσεις στους Κλάδους αυτούς συγχωνεύο¬ 
νται, διαχωρίζονται, μετονομάζονται και ανακατανέμονται ως εξής: 

Α'. ΚΑΤΗΓΟΡΙΑ ΠΕ: 

α) Η θέση του Γενικού Δ/ντή διατηρείται όπως έχει. Η θέση αυτή 
καταργείται μόλις κενωθεί με οποιοδήποτε τρόπο., 

β) Ο κλάδος ΠΕΙ Διοικητικός — Λογιστικός μετονομάζεται σε 
κλάδο ΠΕ Διοικητικό — Οικονομικό. 

Ο κλάδος αυτός περιλαμβάνει τριάντα (30) θέσεις, από τις οποίες 
οι δύο (2) είναι προσωρινές και καταργούνται μόλις κενωθούν με 
οποιοδήποτε τρόπο. 

γ) Οι Κλάδοι ΠΕ2 Πολιτικών Μηχανικών — Τοπογράφων Μηχα¬ 
νικών και ΠΕ3 Μηχανολόγων — Ηλεκτρολόγων συγχωνεύονται σε 
ένα ενιαίο κλάδο ο οποίος εφεξής θα ονομάζεται Κλάδος ΠΕ Μηχανι¬ 
κών. Ο Κλάδος αυτός περιλαμβάνει δεκαέξι (16) θέσεις από τις 
οποίες ορίζονται: 

Έντεκα (11) θέσεις Πολιτικών Μηχανικών από τις οποίες η μία 
(1) είναι προσωρινή και καταργείται μόλις κενωθεί με οποιοδήποτε 
τρόπο. 

Μία (1) θέση Τοπογράφου — Μηχανικού. 

Τέσσερις (4) θέσεις Μηχανολόγων— Μηχανικών ή Ηλεκτρολόγων 
— Μηχανικών. Η κατανομή των θέσεων Μηχανολόγων — Μηχανι¬ 
κών ή Ηλεκτρολόγων — Μηχανικών κατά ειδικότητα γίνεται κάθε 
φορά με την προκήρυξη πλήρωσης των θέσεων αυτών. 

δ) Ο Κλάδος ΠΕ4 Χημικών — Υγειονολόγων, Χημικών — Βιολό¬ 
γων μετονομάζεται σε κλάδο ΠΕ Χημικών. Ο κλάδος αυτός περι¬ 
λαμβάνει τρεις (3) θέσεις από τις οποίες ορίζονται: 

Δύο (2) θέσεις Χημικών — Υγειονολόγων 

Μία (1) Θέση Χημικού — Βιολόγου. 

Β'. ΚΑΤΗΓΟΡΙΑ ΤΕ: 

α) Ο Κλάδος ΤΕ Διοικητικός — Λογιστικός. Θέσεις τριάντα επτά 
(37) και μία προσωρινή. 

Από τις θέσεις αυτές δεν πληρούνται ισάριθμες με τους τυχόν υπη- 
ρετούντες επί πλέον του αριθμού των προβλεπομένων θέσεων των 
κλάδων ΠΕ Δ/κού — Οικονομικού και ΔΕ Δ/κού — Λογιστικού. 

β) Οι κλάδοι ΤΕ2 Υπομηχανικών και ΤΕ3 Ραδιοηλεκτρολόγων 
συγχωνεύονται σε ένα ενιαίο κλάδο ο οποίος εφεξής θα ονομάζεται 
κλάδο ΤΕ Τεχνολογικών Εφαρμογών. 

Ο κλάδος αυτός περιλαμβάνει τριάντα δύο (32) θέσεις από τις 
οποίες ορίζονται: 

Είκοσι τέσσερις (24) θέσεις Τεχνολόγων Πολιτικών Δομικών ή 
Πολιτικών Έργων Υποδομής, από τις οποίες οι δώδεκα (12) είναι 
προσωρινές και καταργούνται μόλις κενωθούν με οποιοδήποτε 
τρόπο. 

Πέντε (5) θέσεις Τεχνολόγων — Μηχανολόγων ή Τεχνολόγων — 
Ηλεκτρολόγων 

Τρεις (3) θέσεις Τεχνολόγων — Ηλεκτρολόγων. 

Η κα’τανομή των θέσεων Τεχνολόγων Πολιτικών Δομικών ή Συ¬ 
γκοινωνιακών και Υδραυλικών Έργων και Τεχνολόγων — Μηχανο¬ 
λόγων ή Τεχνολόγων — Ηλεκτρολόγων κατά ειδικότητα γίνεται 
κάθε φορά με την προκήρυξη πλήρωσης των θέσεων αυτών. 

γ) Ο Κλάδος ΤΕ4 Εποπτών Δημόσιας Υγείας — Τεχνολόγων Τρο¬ 
φίμων (προσωρινός) μετονομάζεται σε κλάδο ΤΕ Εποπτών Δημόσιας 
Υγείας — Τεχνολόγων Τροφίμων (προσωρινό). 

Ο Κλάδος αυτός περιλαμβάνει δύο (2) θέσεις οι οποίες είν.αι προ¬ 
σωρινές και καταργούνται μόλις κενωθούν με οποιοδήποτε τρόπο. 

Από τις θέσεις αυτές ορίζονται: 

Μία (1) θέση επόπτη Δημόσιας Υγείας και 

Μία (1) θέση Τεχνολόγου Τροφίμων. 

Γ'. ΚΑΤΗΓΟΡΙΑ ΔΕ: 

α) Ο Κλάδος ΔΕΙ Διοικητικός — Λογιστικός μετονομάζεται σε 
Κλάδο ΔΕ Διοικητικό — Λογιστικό και περιλαμβάνει εβδομήντα μία 
(71) θέσεις. 

β) Συνιστάται Κλάδος ΔΕ Δακτ/φων — Στενογράφων, ο οποίος 
περιλαμβάνει δέκα (10) θέσεις ειδικότητας δακτυλογράφων ελληνι¬ 
κής- 

γ) Οι Κλάδοι ΔΕ2 Εργοδηγών, ΔΕ3 Σχεδιαστών ΔΕ4 Εργοδη¬ 
γών Βοηθών Χημικών —Εποπτών Εξυγιάνσεως, ΔΕ6 Πρακτικών 
Μ ηχ/κών — Μηχανοδηγών (προσωρινός), ΔΕ7 Τεχνιτών (προσωρι¬ 
νός), ΔΕ8 Οδηγών αυτ/των (προσωρινός) και ΔΕ9 Τεχνικών, συγ¬ 
χωνεύονται σε ένα ενιαίο κλάδο, ο οποίος εφεξής θα ονομάζεται Κλά¬ 
δος ΔΕ Τεχνικός. 

Ο Κλάδος αυτός περιλαμβάνει διακόσιες ενενήντα τέσσερις (294) 
θέσεις από τις οποίες οι σαράντα τέσσερες (44) είναι προσωρινές και 
καταργούνται μόλις κενωθούν με οποιοδήποτε τρόπο. Από τις θέσεις 
αυτές ορίζονται: 

Σαράντα τέσσερες (44) θέσεις Τομέα Δομικού, Τμήματος Κτιρια- 
κών ή Συγκ/κών και Υδραυλικών Έργων, από τις οποίες οι τρεις (3) 
είναι προσωρινές. 

Πενήντα εννέα (59) θέσεις Τομέα Μηχανολογικού, Τμήματος Βιο- 

μηχανικών Εγκαταστάσεων και Βιομηχανικής Παραγωγής ή Τομέα 
Ηλεκτρολογικού και Ηλεκτρονικού Τμήματος Βιομηχανικών Ηλεκ¬ 
τρικών εγκαταστάσεων. 

Μία (1) θέση Εργοδηγού — Τοπ/φου (προσωρινή). Η θέση αυτή 
μόλις καταργηθεί μεταφέρεται στο Κλάδο ΔΕ Τεχνικό Τομέας Δομι¬ 
κού, Τμήμα Κτιριακών ή Συγκ/κών και Υδραυλικών Έργων. 

Οκτώ (8) θέσεις Τομέα Δομικού, Τμήματος Σχεδιάσεως Έργων 
Πολ. Μ ηχ/κών και Αρχ/νων ή Τομέα Μηχανολογικού, Τμήματος 
Μηχανολογικού Σχεδίου ή Τομέα Ηλεκτρολογικού και Ηλεκτρονι¬ 
κού Τμήματος Ηλεκτρολογικού Σχεδίου ή Τομέα Ηλεκτρολογικού 
και Ηλεκτρονικού Τμήματος Ηλεκτρολογικού και Ηλεκτρονικού 
Σχεδίου Επτά (7) θέσεις Τομέα Χημικού και Μεταλλουργικού, Τμή¬ 
ματος Χημικών Εργαστηρίων, από τις οποίες η μία (1) είναι προσω¬ 
ρινή. 

Τέσσερις (4) θέσεις Εποπτών Εξυγιάνσεως. 

Δώδεκα (12) θέσεις Πρακτικών - Μηχανικών ή Μηχανοδηγών, 
οι οποίες είναι προσωρινές. 

Δέκα τέσσερις (14) θέσεις Μηχανοτεχνιτών, από τις οποίες οι τρεις 
(3) είναι προσωρινές. 

Δέκα τρεις (13) θέσεις Ηλεκτροτεχνιτών, από τις οποίες οι τέσσε¬ 
ρις (4) είναι προσωρινές. 

Εκατόν έξι (106) θέσεις Υδραυλικών, από τις οποίες οι δέκα έξι 
(16) είναι προσωρινές. 

Μία (1) θέση Ροδιοτεχνίτου, η οποία είναι προσωρινή. 

Μία (1) θέση Ελαιοχρωματιστού · 

Μία (1) θέση Ξυλουργού 

Μία (1) θέση Οικοδόμου, προσωρινή. Η θέση αυτή μόλις καταργη¬ 
θεί μεταφέρεται στο Κλάδο ΔΕ Τεχνικό Τομέας Δομικού, Τμήμα 
Κτιριακών ή Συγκ/κών και Υδραυλικών Έργων. 

Είκοσι δύο (22) θέσεις Οδηγών Οχημάτων από τις οποίες οι τέσ¬ 
σερις (4) είναι προσωρινές. 

Δύο (2) θέσεις Χειριστών Γερανών. 

Η κατανομή των θέσεων: α) Τομέα Δομικού, Τμήματος Κτιρια- 
κών ή Συγκοινωνιακών και Υδραυλικών Έργων, (3) Τομέα Μηχανο¬ 
λογικού, Τμήματος Βιομηχανικών Εγκαταστάσεων και Βιομηχανι¬ 
κής Παραγωγής ή Τομέα Ηλεκτρολογικού και Ηλεκτρονικού Τμή¬ 
ματος Βιομηχανικών Ηλεκτρικών Εγκαταστάσεων και γ) Τομέα Δο¬ 
μικού Τμήματος Σχεδιάσεως Έργων Πολιτικών Μηχανικών και 
Αρχιτεκτόνων ή Τομέα Μηχανολογικού Τμήματος Μηχανολογικού 
Σχεδίου ή Τομέα Ηλεκτρολογικού και Ηλεκτρονικού, Τμήματος 
Ηλεκτρολογικού και Ηλεκτρονικού Σχεδίου, κατά ειδικότητα γίνεται 
κάθε φορά με την προκήρυξη πλήρωσης των αντίστοιχων θέ¬ 
σεων, δ) Ο Κλάδος ΔΕ5 Τηλεφωνητών μετονομάζεται σε κλάδο 
ΔΕ Τηλεφωνητών και περιλαμβάνει μία (1) θέση. 

Δ'. ΚΑΤΗΓΟΡΙΑ ΥΕ: 

α) Συνιστάται Κλάδος ΥΕ Βοηθητικού Προσωπικού στον οποίο 
περιλαβάνονται οι επτά (7) θέσεις του μέχρι τώρα Κλάδου ΥΕ1 Κλη¬ 
τήρων Φυλάκων ειδικότητας Κλητήρα. 

β) Συνιστάται Κλάδος ΥΕ Προσωπικού καθαριότητας στον οποίο 
περιλαμβάνονται οι έξι (6) θέσεις του μέχρι τώρα Κλάδου ΥΕ3 Βοη¬ 
θητικού Προσωπικού ειδικότητας καθαρίστριας. 

γ) Συνιστάται Κλάδος ΥΕ Εργατών στον οποίο περιλαμβάνονται 
οι δέκα οκτώ (18) θέσεις του μέχρι τώρα Κλάδου ΥΕ3 Βοηθητικού 
Προσωπικού ειδικότητας εργάτη. 

δ) Συνιστάται Κλάδος ΥΕ Φυλάκων — Νυκτοφυλάκων στον οποίο 
περιλαμβάνονται οι δέκα (10) προσωρινές θέσεις του μέχρι τώρα 
Κλάδου ΥΕ1 Κλητήρων - Φυλάκων ειδικότητας Φύλακα, καθώς και 
οι ένδεκα (11) θέσεις, από τις οποίες οι δύο (2) προσωρινές τους μέ¬ 
χρι τώρα Κλάδου ΥΕ3 Βοηθητικού Προσωπικού ειδικότητας Φύ¬ 
λακα. 

Οι Κλάδοι ΥΕ 1 Κλητήρων - Φυλάκων και ΥΕ3 Βοηθητικού Προ¬ 
σωπικού καταργούνται από τη δημοσίευση της απόφασης αυτής. 

ε) Ο Κλάδος ΥΕ2 Εισπρακτόρων - Σημειωτών μετονομάζεται σε 
Κλάδο ΥΕ Εισπρακτόρων - Σημειωτών και περιλαμβάνει είκοσι πέ¬ 
ντε (25) θέσεις. 

2. Προσόντα διορισμού στον εισαγωγικό βαθμό των παραπάνω 
κλάδων ορίζονται τα προβλεπόμενα κατά περίπτωση στην απόφαση 
ΔΙΟΔ/Φ01/23/4205/1986 (ΦΕΚ 318/Β/1986) «Καθορισμός προσό¬ 
ντων διορισμού (Προσοντολόγιο - Κλαδολόγιο) του Υπουργού 
Προεδρίας της Κυβερνήσεως όπως αυτή τροποποιήθηκε με την 
ΔΙΟΔ/ΦΟ1/25/601/1986 όμοια (ΦΕΚ 554/Β/1986). Ειδικώτερα 
για τον Κλάδο ΠΕ Διοικητικό - Οικονομικό της παρ. 1 του άρθρου 3 
της παραπάνω απόφασης. 


Ειδικώτερα για το διορισμό στον εισαγωγικό βαθμό των Κλάδων 
ΠΕ Χημικών ΔΕ Τεχνικού Ειδικ. Επόπτη Εξυγιάνσεως, Οδηγού Αυ¬ 
τοκινήτου, Χειριστού Γερανού και ΥΕ Εισπρακτόρων Σημειωτών 
ορίζονται τα ακόλουθα προσόντα: 

Κλάδος ΠΕ Χημικών: 

α) Για τη θέση Χημικού Υγειονολόγου: Πτυχίο Χημικού Τμήμα¬ 
τος Φυσικομαθηματικής Σχολής ή Τμήματος Χημικών — Μηχανι¬ 
κών ημεδαπού ανωτάτου Εκπαιδευτικού Ιδρύματος ή ισότιμο πτυχίο 
σχολής της αλλοδαπής και πτυχίο της Υγειονομικής Σχολής Αθηνών 
ή ισότιμο πτυχίο σχολής της αλλοδαπής. 

β) Για τη θέση Χημικού - Βιολόγου ίίτυχίο Χημικού Τμήματος 
Φυσικομαθηματικής Σχολής ή Τμήματος Χημικών — Μηχανικών 
ημεδαπού ανωτάτου εκπαιδευτικού Ιδρύματος ή ισότιμο πτυχίο σχο¬ 
λής της αλλοδαπής και πτυχίο Βιολογικού Τμήματος ανωτάτου 
εκπαιδευτικού ιδρύματος της ημεδαπής ή ισότιμο πτυχίο σχολής της 
αλλοδαπής. 

Κλάδος ΔΕ Τεχνικός: 

α) Για τις θέσεις Εποπτών Εξυγιάνσεως: Απολυτήριο Λυκείου ή 
εξαταξίου Γυμνασίου ή άλλης ισότιμης Μέσης Σχολής εκπαιδεύσεως 
και πτυχίο της Υγειονομικής Σχολής Αθηνών. 

β) Για τις θέσεις Οδηγών Αυτοκινήτων: Επαγγελματική άδεια 
οδηγού αυτοκινήτου Γ' Κατηγορίας και τριετής τουλάχιστον άσκηση 
επαγγέλματος που να αποδεικνύεται από επίσημα στοιχεία. 

γ) Για τις θέσεις χειριστών Γερανών: Επαγγελματική άδεια χειρι- 
στού Γερανού και τριετής τουλάχιστον άσκηση επαγγέλματος που να 
αποδεικνύεται από επίσημα στοιχεία. 

δ) Για τις θέσεις Βοηθών Υδραυλικών: Πτυχίο Υδραυλικού ή διε¬ 
τής τουλάχιστον εμπειρία που να αποδεικνύεται από επίσημα στοι¬ 
χεία. 

Κλάδος ΥΕ Εισπρακτόρων Σημειωτών: 

Για το διορισμό στον εισαγωγικό βαθμό του Κλάδου αυτου απαι¬ 
τούνται τα προβλεπόμενα προθόντα της παρ. 1 του άρθρου 24 της 
απόφασης ΔΙΟΔ/ΦΟ1/23/4205/198δ(ΦΕΚ 318/Β/1986) του 

Υπουργού Προεδρίας της Κυβέρνησης «Καθορισμός προσόντων διορι¬ 
σμού (Προσοντολόγιο — Κλαδολόγιο). 

Η απόφαση αυτή να δημοσιευθεί στην Εφημερίδα της Κυβερνη- 
σεως. 

Αθήνα, 22 Απριλίου 1987 
ΟΙ ΥΠΟΥΡΓΟΙ 

ΠΡΟΕΔ ΤΗΣ ΚΥΒΕΡΝΗΣΗΣ ΠΕΡΙΒΑΛΛΟΝΤΟΣ ΧΩΡΟΤΑ¬ 
ΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΑΠ. ΚΑΚΛΑΜΑΝΗΣ Ε. ΚΟΥΛΟΥΜΠΗΣ 


Αριθμ. 31177 (13) 

Καταβολή μέρους δεδουλευμένων αποδοχών στους μισθωτούς της 
επιχείρησης «ΒΙΟΝΙΚΗ - ΙΑΣ ΑΕΒΕ, που έκαναν επίσχεση ερ¬ 
γασίας. 

Ο ΥΠΟΥΡΓΟΣ ΕΡΓΑΣΙΑΣ 
Έχοντας υπόψη: 

1. Τις - διατάξεις της παρ. 1 του άρθρου μόνου του Ν. 1172/81 
«Περί κυρώσεως, συμπληρώσεως και ερμηνείας της υπό χρονολογίαν 
2.3.81 Πράξεως Νομοθετικού Περιεχομένου» «Περί καταβολής υπό 
του Οργανισμού Απασχολήσεως Εργατικού Δυναμικού, δεδουλευμέ¬ 
νων αποδοχών και αποζημιώσεων εις μισθωτούς κ.λ.π.». 

2. Την αριθμ. 12974/1987 γνωμοδότηση του Δ.Σ. του ΟΑΕΔ (α- 
ριθμ. συνεδρίασης 248/28.4.87) που μας υποβλήθηκε με το αριθμ. 
95134/1987 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενι- 
κώτερου κοινωνικού συμφέροντος και προκύπτει, έκδηλη οικονομική 
αδυναμία της επιχ/σης, αποφασίζουμε: 

Εγκρίνουμε την καταβολή από τον ΟΑΕΔ στους εργαζόμενους της 
επιχ/σης ΒΙΟΝΙΚΗ — ΙΑΣ ΑΕΒΕ, που άσκησαν το δικαίωμα της 
επίσχεσης εργασίας ποσό είκοσι χιλιάδων (20.000) δρχ. στον καθένα 
έναντι των οφειλομένων σ’ αυτούς δεδουλευμένων αποδοχών μηνών 
από 15/2—31.3.1987 συνολικού ποσού 760.000 δρχ.. 

Η απόφαση αυτή, που κοινοποιείται για εκτέλεση να δημοσιευτεί 
στην Εφημερίδα της Κυβέρνησης (Ν. 301/76 άρθρο 1 παρ. 1 εδ.'γ). 

Αθήνα, 30 Απριλίου 1987 

Ο ΥΠΟΥΡΓΟΣ 

Κ. ΠΑΠΑΝΑΓΙΩΤΟΥ 

Αριθμ. 7118 (14) 

Τροποποίηση συστατικής πράξης Νομικού Προσώπου. 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 175 του Δημοτικού και Κοινοτικού 
Κώδικα (Π.Δ. 76/85). 

' 2. Τις διατάξεις του άρθρου μόνου του Π.Δ/τος 331/83 περί μετα¬ 
βίβασης αρμοδιοτήτων του Υπουργού Εσωτερικών στους Νομάρχες. 

3. Το αριθμ. 39/1987 Π. Διάταγμα, περί συστάσεως στο Δήμο 
Αγ. Αναργύρων, ίδιου Νομικού Προσώπου με το όνομα «Πνευματικό 
Κέντρο Αγ. Αναργύρων Αττικής». 

4. Την αριθμ. 147/16.3.87 απόφαση του Δημοτικού Συμβουλίου 
Αγίων Αναργύρων, αποφασίζουμε: 

Νόμιμη είναι η αριθμ. 147/16.3.1987 απόφαση του Δημοτικού 
Συμβουλίου Αγ. Αναργύρων, με την οποία τροποποιείται η συστατι¬ 
κή πράξη του Νομικού Προσώπου «Πνευματικό Κέντρο Αγ. Αναργύ¬ 
ρων» που δημοσιεύτηκε στο ΦΕΚ 10/24.1.1979 (τ. Α) και στην πα¬ 
ράγραφο 1 αυτής ως εξής: 

1. Συνιστάται στο Δήμο Αγ. Αναργύρων Νομού Αττικής ίδιο Νο¬ 
μικό Πρόσωπο με το όνομα «Πνευματικό Κέντρο Αγ. Αναργύρων 
Κάρολος Κούν». 

Κατά τα άλλα ισχύει όπως έχει, η τροποποιούμενη παραπάνω 
απόφαση. 

Η παρούσα θα δημοσιευθεί στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 175 του ΠΔ/876/85. 

Αιγάλεω, 10 Απριλίου 1987 

Ο Νομαρχών Δ/ντής 
Δ. ΜΑΝΙΑΤΑΚΟΣ 


Αριθμ. ΕΣ.7274 (15) 

Οριστική παραχώρηση μεταλλείου στο Νομό Θεσ/νίκης στο Γεώργιο 
Γεωργιάδη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 51,52 και 53 του Μεταλλευτικού 
Κώδικα και του άρθρου 7 του Ν. 274/76 περί τροποποιήσεως του 
Μεταλλευτικού Κώδικα. 

.2. Την ΕΣ. 12266/3.5.82 απόφαση της Νομαρχίας Θεσ/νίκης, με 
την οποία χορηγήθηκε άδεια μεταλλευτικών ερευνών στο Γεώργιο 
Γεωργιάδη, σε περιοχή των Κοινοτήτων Καρτερών και Λευκοχω¬ 
ρίου. 

3. Την από 4.6.1985 αίτηση του Γεωργίου Γεωργιάδη του Νικο¬ 
λάου, κατοίκου Θεσ/νίκης, οδός Μητροπόλεως 77, περί οριστικής 
παραχωρήσεως μεταλλείου, η οποία καταχωρήθηκε στο τηρούμενο 
βιβλίο οριστικών παραχωρήσεων της Νομαρχίας με αύξοντα αριθμό 
10/6.6.85. 

4. Το με αριθμ. ΔΙΜ/Φ7.22/12266/82/3956/18.2.87 έγγραφο 
του Υπουργείου Βιομηχανίας — Ενέργειας και Τεχνολογίας, με το 
οποίο εγκρίνεται η παραχώρηση του χώρου της ΕΣ. 
12266/3.5.1982 ΑΜΕ στον αιτούντα Γ. Γεωργιάδη, αποφασίζουμε: 

1. Προτείνουμε την οριστική παραχώρηση στον Γεώργιο Γεωρ¬ 
γιάδη, του Μεταλλείου που βρίσκεται σε περιοχή των κοινοτήτων 
Καρτερών και Λευκοχωρίου, που έχει τα παρακάτω όρια, τα οποία 
συμπίπτουν με τα όρια της άδειας μεταλλευτικών ερευνών ΕΣ. 
12266/3.5.82: 

1. ΤΣΑχ = 4.900 Ψ= 18.500 από εκεί στο 

2. ΤΣΒ χ = 8.400 Ψ= 19.900 » » » 

3. ΤΣΓ χ = 8.600 Ψ= 17.700 » » » 


4. ΤΣΔ X = 6.850 Ψ= 15.500 » » » 

5. ΤΣΕ X = 5.900 Ψ+ 15.900 » » » 

αρχικό σημείο συνολικής εκτάσεως 9.795 στρεμ. περίπου. 

Τ α όρια του χώρου προσδιορίζονται με αζιμουθιακές συντεταγμέ¬ 
νες που ανάγονται στο κέντρο του ΕΦΧ «Θεσσαλονίκη» (I. = 40ο 
45', Μ= —Οο 45') κλίμακος 1:100.000. 

Το μεταλλευτικό ορυκτό που έχει ανευρεθεί είναι άστριος. 

2. Καλούμε τον αιτούντα την οριστική παραχώρηση, καθώς και 
οποιονδήποτε άλλο, που αξιώνει μεταλλευτικά δικαιώματα στον 
προς παραχώρηση χώρο, να υποβάλλουν μέσα σε προθεσμία τριάντα 
(30) ημερών από τη δημοσίευση της παρούσας, τις τυχόν προσφυγές 
τους κατά της ανωτέρω οριστικής παραχώρησης. 

3. Η παρούσα να δημοσιευθεί στην Εφημερίδα της Κυβερνήσεως 
(τεύχος Β') και κατά δήλωση του αιτούντος και με δική του επιβά¬ 
ρυνση στις Εφημερίδες «Μεσημβρινή» Αθηνών και «Μακεδονία» και 
«Θεσσαλονίκη» της Θεσ/νίκης. 

Θεσσαλονίκη, 15 Απριλίου 1987 

Ο Νομάρχης 
ΝΙΚΟΣ ΠΙΝΑΚΙΔΗΣ 


Αριθμ. 4472 _ (16) 

Αυτοδίκαια συμμετοχή του Δήμου Μήλου και της Κοινότητας Αδά- 
μαντα σε Σύνδεσμο — Ορισμός έδρας του Συνδέσμου. 

Ο ΝΟΜΑΡΧΗΣ ΚΥΚΛΑΔΩΝ 
.Έχοντας υπόψη: 

1. Τις διατάξεις του άρθρου 177 του Δημοτικού και Κοινοτικού 
Κώδικα (Π.Δ. 76/85). 

2. Τις αποφάσεις μας: 

α) 16560/25.5.67 «Περί ιδρύσεως Συνδέσμου Κοινοτήτων Μή¬ 
λου» με σκοπό την εκτέλεση του έργου υδρεύσεως του νησιού από τις 
Κοινότητες Αδάμαντα, Μήλο, Τρυπητή, Τριοβάσαλο και Πέραν 
Τριοβάσαλο (ΦΕΚ 395/τ.Β'/15.6.67). 

β) 20478/29.12.79 με την οποία τροποποιήθηκε η παραπάνω συ¬ 
στατική πράξη και διευρύνθηκε ο σκοπός του Συνδέσμου περιλαμβά¬ 
νοντας και την εκτέλεση του έργου της καθαριότητας (ΦΕΚ 
1210/τ.Β'/10.1.1980). 

3. Το Π.Δ. 573/85 (ΦΕΚ 203Λ.Α75.12.1985) με το οποίο οι 
Κοινότητες Μήλος, Τρυπητή, Τριοβάσαλος και Πέραν Τριοβάσαλος 
ενώθηκαν σε Δήμο με την ονομασία Δήμος Μήλου, ο οποίος λειτουρ¬ 
γεί από 1.1.1987 και έχει υπεισέλθει από την ημερομηνία αυτή στα 
δικαιώματα και στις υποχρεώσεις των ενωθέντων Κοινοτήτων. 

4. Τις αποφάσεις αριθμ. 37/87 και 68/87 του Δημοτικού Συμβου¬ 
λίου Μήλου και του Κοινοτικού Συμβουλίου Αδάμαντα, αντίστοιχα, 
αποφασίζουμε: 

Επικυρώνουμε τις ανωτέρω αποφάσεις με τις οποίες διαπιστώνε¬ 
ται η αυτοδίκαια συμμετοχή του Δήμου Μήλου και της Κοινότητας 
Αδάμαντα στο Σύνδεσμο Δήμο Μήλου και Κοινότητα Αδάμαντα και 
ορίζεται ως έδρα του Συνδέσμου ο Δήμος Μήλου. 

Ερμούπολη, 22 Απριλίου 1987 

Ο Νομάρχης κ.α.α. 

Η Διευθυντής Εσωτερικών 
ΕΥΑΓΓΕΛΙΑ ΡΗΓΟΥ 


(17) 

' Εγκριση του Ειδικού Κανονισμού Λιμένα Χανίων με αριθμ. 20 
Ο ΝΟΜΑΡΧΗΣ ΧΑΝΙΩΝ 

Σύμφωνα με : 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Τις διατάξεις του Π.Δ. 338/83 (Φ.Ε.Κ. 119 Α/8.9.1983) «πε¬ 
ρί μεταβίβασης αρμοδιοτήτων του Υπουργού Εμπορικής Ναυτιλίας 
στους Νομάρχες». 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Το σχέδιο του Ειδικού Κανονισμού του λιμένα Χανιών με αριθ. 
20 που μας υποβλήθηκε με την 2415/10.4,81 αναφορά της Λιμενι¬ 
κής Αρχής Χανίων και επειδή με τις ανωτέρω διατάξεις ρυθμίζονται 
θέματα που κανονίζουν την εύρρυθμη λειτουργία του Λιμένα Χανίων, 
αποφασίζουμε: 

Άρθρο μόνο 

Εγκρίνουμε τον Ειδικό Κανονισμό του λιμένα Χανίων με αριθμό 

20 . 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΧΑΝΙΩΝ ΜΕ ΑΡΙΘΜΟ 20 

«Αύξηση Λεμβουχικών και Αχθοφορικών δικαιωμάτων λιμένα 
Χανίων». 

Ο ΛΙΜΕΝΑΡΧΗΣ ΧΑΝΙΩΝ 

Έχοντας υπ’ όψη : 

1. Τις διατάξεις του από 9 Ιουνίου 1948 Β Δ κωδικοποιηθέντος 
Νόμου 499/47 «Περί πειθαρχικής εξουσίας των Προϊσταμένων Λιμε¬ 
νικών Αρχών (ΦΕΚ 162 Α) συνδιαζόμενες με τα άρθρα 141-157 του 
Ν Δ 187/73 με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚ 261 τ.Α). 

2. Τις διατάξεις του Ν.Δ. 444/70 «περί αρμοδιότητος του Λ.Σ 
και σχέαεως προς τις αρμόδιότητες των Σωμάτων Ασφαλείας (ΦΕΚ 
39 τ. Α.). 

3. Το υπ’ αριθμ. 42537/258/17.3.1987 έγγραφο Υπουργείου 
Ε.Ν. Δ/νση Οργάνωσης Λιμένων Τμήμα 2ο με αριθμ. 
42537/258/17.3.1987 με το οποίο εγκρίνεται η αύξηση 7 % των 
Λεμβουχικών και αχθοφορικών δικαιωμάτων των λιμένων της χώ- 
ρας. 

4. Τις διατάξεις του Π.Δ. 388/83 (ΦΕΚ 119 Α78.9.83. 

Άρθρο 1. 

Ο Παρών ειδικός κανονισμός Λιμένα Χανίων ισχύει στη χερσαία 
και θαλάσσια ζώνη του, τους λιμένες, τους όρμους καθώς και τη θα¬ 
λάσσια έκταση της περιοχής δικαιοδοσίας της Λιμενικής Αρχής Χα¬ 
νίων και των υφισταμένων της Λιμενικών Τμημάτων, Σταθμών και 
υπαλλήλων Λιμένα, καθώς αυτή καθορίζεται από τις κείμενες διατά¬ 
ξεις. 

Άρθρο 2. 

Τα δικαιώματα των αποσκευοφόρεων στο λιμένα Χανίων για επι¬ 
βάτες που μεταφέρουν συνηθισμένες αποσκευές καθορίζονται ανεξάρ¬ 
τητα θέσης και είδους εισιτηρίου σε δραχμές 56. 

Άρθρο 3. 

Το άρθρο 3 του Ειδικού Κανονισμού λιμένα Χανίων με αριθμό 19 
(ΦΕΚ 149/Β/8.4.86) τροποποιείται ως εξής : 

Για αποσκευές πέραν των συνηθισμένων (συνηθισμένες αποσκευές 
εννοούνται βαλίτσες, τσάντες και λοιπά που έχουν σχέση με το τα- 


ξείδι ανεξάρτητα από το βάρος τους) τα αχθοφορικά δικαιώματα κα¬ 
θορίζονται ως κατωτέρω: 

α) Δέματα — Σάκκοι — κ.λπ. βάρους μέχρι 20 χιλ/μα κατά τεμά- 
χιο 17 δρχ. 

β) Δέματα — Σάκκοι — Δοχεία κ.λπ. βάρους από 20 χι)/μα κατά 
τεμάχιο δρχ. 21. 

γ) Μπαούλα — Ηλεκτρονικές συσκευές — δέματα — έπιπλα κ.λπ. 
άνω των 50 χιλ/μων κατά τεμάχιο δρχ. 26. 

Άρθρο 4. 

Η αμοιβή των λεμβούχων που απασχολούνται με την πρόσδεση 
και την λύση των πλοίων τα οποία παραβάλλουν ή πρυμνιοδετούν 
στους προβλήτες του λιμένα Χανίων καθορίζεται ως εξής : 
α) Για πλοία μέχρι 100 ΚΟΧ δεν καταβάλλεται αμοιβή, 
β) Για πλοία από ΙΟΙ μέχρι 500 ΚΟΧ καταβάλλονται 922 δρχ. 
γ) Για πλοία από 501 μέχρι 1000 ΚΟΧ καταβάλλονται 1.845 

δρχ· 

δ) Για πλοία από 1001 μέχρι 2000 ΚΟΧ καταβάλλονται 2.461 

δ ρχ· 

ε) Για πλοία από 2001 μέχρι 5.000 ΚΟΧ καταβάλλονται 3.054 

δρχ· 

στ) Για πλοία από 5001 ΚΟΧ και άνω καταβάλλονται 4.615 

δρχ· 

Άρθρο 5. 

Τα δικαιώματα που καθορίζονται στα άρθρα 2 και 4 δεν περιλαμ¬ 
βάνουν τις προβλεπόμενες κρατήσεις για τα επιδόματα δώρου εορ¬ 
τών και αδείας, καθώς και τις εργοδοτικές εισφορές ΙΚΑ και θα προ¬ 
σαυξάνονται ανάλογα. 

Άρθρο 6. 

Οι παραβάτες του παρόντος ειδικού κανονισμού του οποίου η ισχύς 
αρχίζει από την δημοσίευση του στην εφημερίδα της Κυβέρνησης και 
η εκτέλεση του ανατίθεται στα Λιμενικά Όργανα ανεξάρτητα από τις 
συντρέχουσες ποινικές και αστικές ευθύνες κατά την ισχύουσα Νομο¬ 
θεσία υπόκεινται και στις πειθαρχικές ποινές του άρθρου 157 του 
Ν.Δ. 187/73 (ΦΕΚ 261-^3.10.73) περί Κ.Δ.Ν.Δ. 

Χανιά, 10 Απριλίου 1987 

Ο ΛΙΜΕΝΑΡΧΗΣ 

Πλωτάρχης Λ.Σ. ΧΑΤΖΗΜΑΝΩΛΑΚΗΣ ΚΩΝ/ΝΟΣ 
Ορίζουμε ημερομηνία ενάρξεως ισχύος του παρόντος από την 
ημέρα δημοσίευσή του στην εφημερίδα της Κυβέρνησης. 

Χανιά, 23 Απριλίου 1987 

Ο ΝΟΜΑΡΧΗΣ 
ΜΑΝΟΛΗΣ ΠΑΝΤΟΥΒΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



